CONSILIUL LOCAL AL  MUNICIPIULUI  CRAIOVA                        

HOTĂRÂREA  NR. 175
Consiliul Local al Municipiului Craiova, întrunit în şedinţa ordinară din data de 26.03.2009;

Având în vedere rapoartul nr.35281/2009 întocmit de Direcţia Patrimoniu prin care se propune prelungirea duratei contractelor de închiriere, având ca obiect spaţii şi terenuri ocupate de construcţii provizorii, cu destinaţia de spaţii comerciale, producţie şi prestări servicii, situate în pieţele din municipiul Craiova şi Târgul Romaneşti şi rapoartele comisiilor de specialitate ale Consiliului Local al Municipiului Craiova nr.101, 103, 104, 105, 106/2009;

În conformitate cu prevederile Legii nr.213/1998, modificată şi completată, privind proprietatea publică şi regimul juridic al acesteia;

În temeiul art.36, alin.2, lit. c coroborat cu alin.5, lit. a, art.123, alin.1, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă prelungirea, pe o perioadă de 3 ani, a duratei contractelor de închiriere, pentru terenurile ocupate de construcţii provizorii cu destinaţia de spaţii comerciale, producţie şi prestări servicii, situate în pieţele municipiului Craiova, prevăzute în anexa nr.1 care face parte integrantă din prezenta hotărâre.
Art.2. Se aprobă prelungirea, pe o perioadă de 3 ani, a duratei contractelor de închiriere, pentru spaţiile situate in pietele municipiului Craiova, prevăzute în anexa nr.2, care face parte integrantă din prezenta hotărâre.
Art.3. Se aprobă prelungirea, până la 30 iunie 2009, a duratei contractelor de închiriere pentru terenurile ocupate de construcţii provizorii, cu destinaţia de spaţii comerciale, producţie si prestări servicii, situate în Târgul Romaneşti din municipiul Craiova, prevăzute în anexa nr.3, care face parte integranta din prezenta hotărâre.
Art.4. Se aprobă prelungirea, până la 30 iunie 2009, a duratei contractelor de închiriere pentru terenurile ocupate de construcţii provizorii, cu destinaţia de spaţii comerciale, producţie si prestări servicii, şi spaţiile situate in Târgul Romaneşti din municipiul Craiova, prevazute in anexa nr.4 care face parte integranta din prezenta hotărâre.
Art.5. Serviciului Public Administraţia Pieţelor şi Târgurilor Craiova, îi revine cota parte  de 50% din chiria încasată, iar cota parte de 50% revine Consiliului Local al Municipiului Craiova.

Art.6. Se împuterniceşte directorul Serviciului Public Administraţia Pieţelor şi Târgurilor  Craiova, să semneze actele adiţionale de modificare a contractelor de închiriere. 
Art.7. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.125/2005, nr.190/2008, nr.316/2008, nr.396/2008, nr.30/2009 şi nr.76/2009.

 Art.8.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico- Financiară şi Serviciul Public Administraţia Pieţelor şi Târgurilor Craiova  vor aduce la îndeplinire prevederile prezentei hotărâri.

